
 7.8.2018
 BG
 Официален вестник на Европейския съюз
 LI 199/7
 РЕГЛАМЕНТ ЗА ИЗПЪЛНЕНИЕ (ЕС) 2018/1101 НА КОМИСИЯТА
 от 3 август 2018 година
 за определяне на критериите за прилагане на член 5, втора алинея от Регламент (ЕО) No 2271/96 относно защитата срещу последиците от извънтериториалното прилагане на законодателство, прието от трета страна, и действията, предприети на основание това законодателство или произтичащи от него
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 2271/96 на Съвета от 22 ноември 1996 г. относно защитата срещу последиците от извънтериториалното прилагане на законодателство, прието от трета страна, и действията, предприети на основание това законодателство или произтичащи от него (1), и по-специално член 5, втора алинея от него,
 като има предвид, че:
 (1)
 Регламент (ЕО) No 2271/96 осигурява защита и противодействие срещу неправомерните последици от извънтериториалното прилагане на посочените в него закони, включително подзаконови актове и други правни инструменти, приети от трети държави, и от действията, които са предприети на основание тези актове или произтичат от тях, когато прилагането на посочените актове засяга интересите на физическите и юридическите лица, посочени в член 11 от посочения регламент, които участват в международна търговия и/или движение на капитали и в свързани с тях търговски дейности между Съюза и трети държави.
 (2)
 С Регламент (ЕО) No 2271/96 се признава, че чрез извънтериториалното си прилагане тези закони, включително подзаконовите актове и другите правни инструменти, нарушават международното право.
 (3)
 Съгласно член 5, първа алинея от Регламент (ЕО) No 2271/96 лицата, посочени в член 11 от него, са длъжни да не изпълняват пряко или чрез дъщерно дружество или друг посредник, било чрез действие или чрез умишлено бездействие, никое изискване или забрана, включително призовки на чуждестранни съдилища, които се основават на законите, посочени в приложението, или на действия, които са предприети на основание тези закони или произтичат от тях.
 (4)
 Член 5, втора алинея от Регламент (ЕО) No 2271/96 обаче позволява на лицата, посочени в член 11 от него, да поискат от Комисията разрешение за пълно или частично изпълнение на такива изисквания или забрани, доколкото неизпълнението би увредило тежко техните интереси или интересите на Съюза.
 (5)
 С цел да се осигури правна сигурност и да се гарантира ефективното изпълнение на Регламент (ЕО) No 2271/96 при отчитане, при конкретни и надлежно обосновани обстоятелства, на риска от тежко увреждане на интересите на физическите и юридическите лица, посочени в член 11 от посочения регламент, е необходимо да се определят критериите за прилагане на член 5, втора алинея от него.
 (6)
 Предвид ролята на Комисията да следи за еднаквото прилагане на правото на ЕС, в това число и на Регламент (ЕО) No 2271/96, тя ще наблюдава отблизо прилагането на настоящия регламент и ще приема необходимите адаптации въз основа на оценката си за неговото изпълнение.
 (7)
 Следва също така да се определят основните елементи на процедурата, следваща подаването до Комисията на заявление за предоставяне на разрешение за пълно или частично изпълнение на такива изисквания или забрани.
 (8)
 Всяко обработване на лични данни на физически лица при прилагането на настоящия регламент следва